અમદાવાદ: ગુજરાત એટીએસના ઇન્ચાર્જ આઇજી અને અમદાવાદ ક્રાઇમ બ્રાન્ચના જોઇન્ટ કમિશનર ઓફ પોલીસ જે.કે. ભટ્ટ સહિત ચાર લોકો સામે મીરજાપુર ગ્રામ્ય કોર્ટે સમન્સ ઇશ્યૂ કરી હાજર રહેવા જણાવ્યું છે. અમદાવાદના એક જમીન દલાલ દ્વારા કોર્ટમાં કરાયેલી ફરિયાદમાં આક્ષેપ કરાયો છે કે જે.કે. ભટ્ટ સહિત ચાર લોકોએ તેનું અપહરણ કરી ગેરકાયદે ગોંધી રાખી ખંડણી માગી હતી. કોર્ટે આ મામલે ભટ્ટ સહિત ચાર લોકોને સમન્સ પાઠવ્યો છે અને આગામી ૩૦ માર્ચે સુનાવણી રાખી છે.